  Майя Бывальцева Алнаш — Варзи-Ятчи трасса дорысен Кузьымгуртозь сюресэз таяз арын коньывуонэ асфальтэн шобыртозы. Со сярысь ивортэ «Удмуртавтодор» кун предприятилэн пресс-службаез. Алнаш ёросын 2,92 иськем асфальт сюресэз лэсьтозы «Гурт сюресъёс» федерал программа улсын. Кузьымгурт Азамат гурт поселение пыре, Алнашлэсь 16 иськеме интыяськемын. 2010-тӥ арын калыкез лыдъян-чотанъя, гуртын 391 адями улэ. Кузьымгуртэз Алнаш — Варзи-Ятчи трассаен герӟась 3,1 иськем сюрес 1983-тӥ арын лэсьтэмын вал, со дырысен одӥг пол но тупатъямтэ. Асфальт пумен быриз. Али солэн пичи люкетъёсыз кылемын на, но со сюрес асфальтэн шобыртэмын шуыса вераны уг луы ни. «Удмуртавтодор» ву кошкон гумыосты воштыны, сюресэз паськытатыны но ӵошкытатыны но кык си асфалть поныны малпа. Чакланъёсъя, сюрес асфальтэн шобыртэмын луыны кулэ 12-тӥ коньывуонозь. Сое усьтыны чакламын таяз арын толсуре. Тегъёс: Авто Транспорт Удмуртия гуртсюресъёс Алнаш  